เทคโนโลยีที่ช่วยสนับสนุนให้สกุลเงินดิจิทัลสามารถดำเนินการได้ เทคโนโลยีใด เป็นโปรแกรมที่ดำเนินการโดยอัตโนมัติระหว่างผู้ซื้อและผู้ขาย ระหว่าง Smart Contract หรือ Decentralized System
Smart Contract เพราะ Smart Contract คือ โปรแกรมที่ดำเนินการโดยอัตโนมัติระหว่างผู้ซื้อและผู้ขาย โดยจะมี Code และข้อตกลงอยู่บนเครือข่าย Blockchain มีความเป็นอัตโนมัติอย่างเต็มรูปแบบ หรืออาจเรียกได้อีกอย่างหนึ่งว่าเป็นกระบวนการทางดิจิทัลที่กำหนดขั้นตอนการทำธุรกรรมไว้ล่วงหน้า โดยไม่ต้องอาศัยตัวกลาง  ซึ่งกระบวนการทำงาน 3 ขั้นตอนของ Smart Contract (พอสังเขป) ได้แก่

1. ร่างเงื่อนไขสัญญาและเปลี่ยนเงื่อนไขนั้นเป็น Code หรือภาษาที่คอมพิวเตอร์สามารถเข้าใจได้ ตัวอย่างเช่น ร่างสัญญาโอนเงิน ร่างสัญญาการเข้าถึงข้อมูล เป็นต้น

2. เมื่อมี Trigger Event หรือสิ่งที่เป็นไปตามเงื่อนไขที่กำหนด ระบบจะดำเนินการทำตามเงื่อนไขให้อัตโนมัติ

3. ให้สิทธิ์การเข้าถึงสินค้า/บริการ หรือสัญญาที่ใส่ไว้ใน Smart Contract ลุล่วงไปได้ด้วยดี

ส่วนระบบการกระจายศูนย์ หรือ Decentralized System คือ ระบบที่ไม่จำเป็นต้องพึ่งพาหรือไว้ใจใครคนใดคนหนึ่งในระบบ ทุกคนจะมีตัว Copy ของข้อมูลการทำธุรกรรมต่าง ๆ ในระบบ Blockchain เหมือนกัน เมื่อมีใครทำการบิดเบือนหรือแก้ไขข้อมูลนั้น ก็จะไม่เป็นที่ยอมรับของคนหมู่มาก เนื่องจากทุกคนมีข้อมูลชุดนั้นอยู่เหมือนกัน 

ข้อควรรู้ การกระจายศูนย์ (Decentralization) ใน Blockchain หมายถึง การโอนย้ายอำนาจในการตัดสินใจและการควบคุมจากศูนย์กลางไปยังเครือข่ายแบบกระจาย (Distributed Network) นอกจากนี้ การกระจายศูนย์ (Decentralization) จะช่วยลดจุดอ่อนของระบบ เพราะมันไม่ต้องพึ่งพาสมาชิกคนใดคนหนึ่ง ซึ่งจะช่วยลดข้อผิดพลาดของระบบได้
เทคโนโลยีทางการเงิน & การเงินดิจิทัล